**Flavia Pennettová** (\* 25. február 1982, Brindisi, Taliansko) je súčasná profesionálna talianska tenistka, víťazka Poháru federácie, finalistka štvorhry na US Open. V roku 1999 na dvorcoch v Paríži získala juniorský grandslamový titul vo štvorhre spolu s Robertou Vinciovou. Hrá pravou rukou, obojručný bekhend. Počas kariéry vyhrala 9 turnajov WTA v dvojhre a 13 turnajov vo štvorhre.

Kariéra
-------

Flavia začala hrať tenis vo veku päť rokov. V roku 1997 po prvýkrát nastúpila na juniorskom turnaji vo Florencii. Pennettová sa tam dostala do druhého kola. O niečo lepšie si viedla v roku 1999, keď vyhrala dva tituly v dvojhre na okruhu ITF (Cagliari, Grado) a dva tituly vo štvorhre (Cagliari, Alghero). Partnerkou jej bola Roberta Vinciová, s ktorou získala pohár na Italian Junior Open a potom sa stali víťazkami aj na French Open. S juniorskými súťažami sa rozlúčila v roku 2000 v Austrálii.

V deň svojich osemnástych narodenín, 25. februára 2000, sa stala profesionálnou tenistkou. Dlho sa neúspešne skúšala prebojovať do hlavného rebríčka WTA. Podarilo sa jej to až v roku 2002 v Memphise. Prehrala tam 4:6, 2:6 so Šinobu Asagoe. Zahrala si tiež v Palerme a Sopotách. Práve v Poľsku po prvýkrát v profesionálnom zápase hlavného turnaja odišla z kurtu víťazne. Vyradila Bielorusku Tatianu Pučekovovú 7:5, 6:3, ale nasledujúci deň už nedokázala vzdorovať silnejšej Vere Zvonariovovej. Solídne výsledky na turnajoch ITF ju posunuli medzi stovku najlepších tenistiek sveta.

V januári 2003 v Canberre si vylepšila svoj najlepší výkon dovtedajšej kariéry, keď sa dostala do štvrťfinále. V ňom podľahla Francesce Schiavoneovej 6:3, 4:6, 6:2. O mesiac neskôr už figurovala medzi semifinalistkami turnaja v Hajdarábade. Postarala sa tam o senzačné víťazstvo nad 4. nasadenou Mary Pierceovou. V tomto roku hrala na všetkých štyroch grandslamových turnajoch. Najlepší výsledok dosiahla v Paríži, kde sa dostala do 3. kola; okrem iných tam porazila Američanku Lisu Raymondovú.

### 2004

Do svetovej špičky sa dostala v sezóne 2004, keď hrala v troch finále na turnajoch WTA Tour. V Acapulcu prehrala s Ivetou Benešovou a v Palermu s Anabel Medinovou Garriguesovou. Avšak v auguste v meste Sopot bola už Pennettová najlepšia. V semifinále vyradila Martu Domachowskú 6:2, 6:2, vo finále Kláru Koukalovú 7-5, 3-6, 6-3 a po prvýkrát sa stala víťazkou na profesionálnom turnaji WTA. Okrem týchto turnajov sa ešte dostala do semifinále v Budapešti (prehrala s Jankovičovou) a dvakrát do štvrťfinále v Canberre a v Cincinnati. Vyhrala tiež jeden z turnajov ITF v Cuneu, kde vyradila začínajúcu Annu Čakvetadzeovú. Rok zakončila na 40. mieste rebríčku WTA.

### 2005

Dobrú formu si udržala tiež v nasledujúcich mesiacoch. Vo februárových turnajoch roku 2005 v Bogote a v Acapulcu vyhrala ďalšie dva tituly. Talianka hrala skvele najmä na antuke, neprehrala na nej pätnásť zápasov v rade. Do semifinále sa tento rok prebojovala dvakrát; v Modene prehrala s Annou Smašnovovou 7:5, 6:3 a v Palerme s Klárou Koukalovou 6:4, 6:0. Na turnaji v Filderstadte, kde nakoniec skončila vo štvrťfinále, sa jej podarilo poraziť hráčku prvej svetovej desiatky 4. nasadenú Justine Heninovú.

Hrala na všetkých štyroch grandslamových turnajoch. Najlepší výsledok dosiahla vo Wimbledone, kde ju až v 4. kole zastavila Mary Pierceová 6:3, 6:1. Na French Open sa nedostala cez tretie kolo a v 1. kole skončila na Australian Open i US Open. V medzičase Flavia dobýjala svet štvorhry, v ktorej spoločne s Jelenou Dementievovou vyhrala turnaj v Los Angeles a o niekoľko týždňov neskôr sa tiež spoločne prebojovali do finále grandslamového turnaja vo Flushing Meadows.

### 2006

Na začiatku roka 2006 na seba upozornila na turnaji v Gold Coast. Porazila tam Martinu Hingisovú i Tatianu Golovinovú, ale vo finále už nedokázala vzdorovať Češke Lucii Šafářovej, s ktorou prehrala 6:3, 6:4. Nasledoval grandslamový turnaj v Austrálii, po ktorom postúpila na 16. miesto v rebríčku WTA, čo je jej doterajšie najlepšie umiestnenie. Ako zvyčajne mohla počítať s obľúbenými turnajmi v Latinskej Amerike. Ako v Bogote, tak aj v Acapulcu sa dostala do finále, ale ani jedno sa jej nepodarilo vyhrať. Najprv nestačila na Lourdes Domínguezovú Linovú, a potom ani na Annu-Lenu Grönefeldovú.

Rok 2006 bol pre Pennettovú smoliarsky z hľadiska zdravotných problémov. Najprv odstúpila na jar z 3. kola turnaja v Indian Wells kvôli zraneniu členka a na jeseň sezónu ukončila predčasne vo finále Fed Cupu. Tam síce prehrala v dvojhre s Justine Heninovou, ale aj tak Talianky nakoniec Belgicko porazili 3:2 na zápasy. Príčinou absencie Pennettovej v ďalších turnajoch bolo zranenie ľavého zápästia.

### 2007

Úraz do značnej miery zapríčinil jej slabšie výkony v roku 2007. Už tradične dobre hrala na turnajoch v Bogote, kde ju v semifinále porazila krajanka Roberta Vinciová v troch setoch a Acapulcu, kde vo finále prehrala s Émilií Loitovou 7:60, 6:4. Do semifinále sa dostala ešte raz, a to v Barcelone, kde ju zastavila 6. nasadená a neskoršia víťazka Meghann Shaughnessyová. O týždeň neskôr došla do štvrťfinále v holandskom s'Hertogenboschi, kde prehrala s Dinarou Safinovou 6:1, 7:5.

Potom už prišiel na rad Wimbledon a porážka v 1. kole od Marion Bartoliovej. Po tomto neúspechu sa prepadla až na 92. miesto rebríčku WTA (obhajovala tam totiž postup do 4. kola z minulého roku). Na ďalšom grandslamovom turnaji na US Open si Pennettová v 2. kole neporadila s českou jednotkou Nicole Vaidišovou, ktorej podľahla 6:2, 7:60. Ku koncu sezóny predsa len prišlo zlepšenie. V Kalkate sa dostala do štvrťfinále a v ďalších dvoch turnajoch v Soule a v Tokiu až do semifinále. V októbri si obohatila svoju kolekciu pohárov o trofej z Bangkoku, kde vyhrala so Šachar Peerovou 3:6, 6:4, 6:2 i Venus Williamsovou 6:4, 7:68. Rok ukončila na 39. mieste v rebríčku WTA.

### 2008

Hneď na začiatku v Hobarte postúpila do semifinále, keď cestou okrem iných porazila Agnieszku Radwańskú či Saniu Mirzovú, než narazila na grécku premožiteľku Eleni Daniilidouová. Na Australian Open už tradične nezahrala najlepšie, keď nepostúpila cez druhé kolo (Virginie Razzanová). Potom prišli na rad turnaje v Latinskej Amerike, kde sa Pennettovej ako zvyčajne darilo. Vo Viña del Mar, kde sa konal vôbec prvý ročník tenisového turnaja, sa stala jeho prvou víťazkou. Vo finále porazila Kláru Zakopalovú 6:4, 5:4, keď Zakopalová pre zranenie vzdala. V Acapulcu rovnako nenašla konkurenciu a vo svojom piatom finále v tomto meste vyhrala s Alizé Cornetovou 6:0, 4:6, 6:1. Vo štvrťfinále proti Edine Gallovitsovej tam hrala svoj trojstý víťazný zápas kariéry.

V apríli na turnaji v Estorile vyhrala spoločne s Marijou Kirilenkovou svoj tretí titul vo štvorhre. Po tretíkrát sa dostala do 4. kola grandslamového turnaja, tentokrát na French Open. Porazila tam aj ôsmu nasadenú Venus Williamsovú 7:5, 6:3, než ju vyradila Carla Suárezová Navarrová 6:3, 6:2. V júli na domácom turnaji v Palerme sa v semifinále stretla s krajankou a neskoršou víťazkou Sarou Erraniovou, ktorá ju porazila 7:5, 6:3. V Los Angeles, na turnaji Tier II, prehrala až vo finále so 4. nasadenou Dinarou Safinovou 6:4, 6:2. Bolo to jej trináste finále kariéry, ale prvé na turnaji kategórie vyššej ako Tier III.

### 2009

Rok 2009 začala na turnaji Moorilla Hobart International, kde ako nasadená jednotka prehrala v 2. kole s M. Rybárikovou. Na Australian Open sa druhýkrát v kariére dostala do 3. kola (predtým 2006), kde podľahla španielke A.M. Garriguesovej 6:4, 6:1. Pennettová potom reprezentovala Taliansko vo Fed Cupe v stretnutí s Francúzskom. Taliansko vyhralo 5-0 a Pennettová porazila A. Mauresmovú 2:6, 7:6(6), 6:4 aj Alizé Cornetovú 6:2, 6:2.

Súkromný život
--------------

Rodičia tenistky, Oronzo a Concetta, a tiež jej staršia sestra Giorgia rovnako hrajú tenis, ale iba rekreačne. Do roku 2007 bola priateľkou španielskeho tenistu Carlosa Moyu. V súčasnosti býva vo švajčiarskom Verbier. Vzorom Flavie Pennettovej je Monika Selešová.

Finálové účasti na turnajoch WTA (16)
-------------------------------------

### Dvojhra - výhry (8)

|  |  |  |  |  |  |
| --- | --- | --- | --- | --- | --- |
| **Č.** | **Dátum** | **Turnaj** | **Povrch** | **Súper vo finále** | **Skóre** |
| 1. | 14. august 2004 | Sopoty, Poľsko | antuka | Česko  Klára Zakopalová | 7-5, 3-6, 6-3 |
| 2. | 20. február 2005 | Bogota, Kolumbia | antuka | Španielsko  Lourdes Domínguezová Linová | 7-64, 6-4 |
| 3. | 27. február 2005 | Acapulco, Mexiko | antuka | Slovensko  Ľudmila Cervanová | 3-6, 7-5, 6-3 |
| 4. | 14. október 2007 | Bangkok, Thajsko | tvrdý | Taiwan  Čan Jung-žan | 6-1, 6-3 |
| 5. | 17. február 2008 | Viña del Mar, Čile | antuka | Česko  Klára Zakopalová | 6-4, 5-4 skreč. |
| 6. | 1. marec 2008 | Acapulco, Mexiko | antuka | Francúzsko  Acapulco | 6-0, 4-6, 6-1 |

### Dvojhra - prehry (7)

|  |  |  |  |  |  |
| --- | --- | --- | --- | --- | --- |
| **Č.** | **Dátum** | **Turnaj** | **Povrch** | **Súper vo finále** | **Skóre** |
| 1. | 7. marec 2004 | Acapulco, Mexiko | antuka | Česko  Iveta Benešová | 6-75, 4-6 |
| 2. | 25. júl 2004 | Palermo, Taliansko | antuka | Španielsko  Anabel Medinová Garriguesová | 4-6, 4-6 |
| 3. | 7. január 2006 | Gold Coast, Austrália | tvrdý | Česko  Lucie Šafářová | 3-6, 4-6 |
| 4. | 26. február 2006 | Bogota, Kolumbia | antuka | Španielsko  Lourdes Domínguezová Linová | 6-73, 4-6 |
| 5. | 4. marec 2006 | Acapulco, Mexiko | antuka | Nemecko  Anna-Lena Grönefeldová | 1-6, 6-4, 2-6 |
| 6. | 3. marec 2007 | Acapulco, Mexiko | antuka | Francúzsko  Émilie Loitová | 6-70, 4-6 |
| 7. | 27. júl 2008 | Los Angeles, Spojené štáty | tvrdý | Rusko  Dinara Safinová | 4-6, 2-6 |

### Štvorhra - výhry (2)

|  |  |  |  |  |  |  |
| --- | --- | --- | --- | --- | --- | --- |
| **Č.** | **Dátum** | **Turnaj** | **Povrch** | **Partner** | **Súperi vo finále** | **Skóre** |
| 1. | 14. august 2005 | Los Angeles, Spojené štáty | tvrdý | Rusko  Jelena Dementievová | Spojené štáty  Bethanie MattekováSpojené štáty  Angela Haynesová | 6-2, 6-4 |
| 2. | 26. február 2006 | Bogota, Kolumbia | antuka | Argentína  Gisela Dulková | Nemecko  Jasmin WöhrováMaďarsko  Ágnes Szávayová | 7-61, 6-1 |

### Štvorhra - prehry (4)

|  |  |  |  |  |  |  |
| --- | --- | --- | --- | --- | --- | --- |
| **Č.** | **Dátum** | **Turnaj** | **Povrch** | **Partner** | **Súperi vo finále** | **Skóre** |
| 1. | 10. september 2005 | US Open, Spojené štáty | tvrdý | Rusko  Jelena Dementievová | Austrália  Samantha StosurováSpojené štáty  Lisa Raymondová | 2-6, 7-5, 3-6 |
| 2. | 14. máj 2006 | Berlín, Nemecko | antuka | Rusko  Jelena Dementievová | Čína  Čeng ŤieČína  Jen C’ | 2-6, 3-6 |
| 3. | 25. február 2007 | Bogota, Kolumbia | antuka | Taliansko  Roberta Vinciová | Argentína  Paola SuárezováŠpanielsko  Lourdes Domínguezová Linová | 6-1, 3-6, 9-11 |
| 4. | 16. jún 2007 | Barcelona, Španielsko | antuka | Španielsko  Lourdes Domínguezová Linová | Španielsko  Arantxa Parrová SantonjováŠpanielsko  Nuria Llagosterová Vivesová | 6-73, 6-2, 10-12 |

Externé odkazy
--------------

* Flavia Pennettová na stránke Women’s Tennis Association
* Flavia Pennettová na stránkach ITF (po anglicky)
* Flavia Pennettová na stránkach FED CUP (po anglicky)

| * z
* d
* u
US Open: Víťazky ženskej dvojhry v otvorenej ére |
| --- |
| 
* (1968) Virginia Wadeová
* (1969) Margaret Smithová Courtová
* (1970) Margaret Smithová Courtová
* (1971) Billie Jean Kingová
* (1972) Billie Jean Kingová
* (1973) Margaret Smith Courtová
* (1974) Billie Jean Kingová
* (1975) Chris Evertová
* (1976) Chris Evertová
* (1977) Chris Evertová
* (1978) Chris Evertová
* (1979) Tracy Austinová
* (1980) Chris Evertová
* (1981) Tracy Austinová
* (1982) Chris Evertová
* (1983) Martina Navrátilová
* (1984) Martina Navrátilová
* (1985) Hana Mandlíková
* (1986) Martina Navrátilová
* (1987) Martina Navrátilová
* (1988) Steffi Grafová
* (1989) Steffi Grafová
* (1990) Gabriela Sabatiniová
* (1991) Monika Selešová
* (1992) Monika Selešová
* (1993) Steffi Grafová
* (1994) Arantxa Sánchezová Vicariová
* (1995) Steffi Grafová
* (1996) Steffi Grafová
* (1997) Martina Hingisová
* (1998) Lindsay Davenportová
* (1999) Serena Williamsová
* (2000) Venus Williamsová
* (2001) Venus Williamsová
* (2002) Serena Williamsová
* (2003) Justine Heninová
* (2004) Svetlana Kuznecovová
* (2005) Kim Clijstersová
* (2006) Maria Šarapovová
* (2007) Justine Heninová
* (2008) Serena Williamsová
* (2009) Kim Clijstersová
* (2010) Kim Clijstersová
* (2011) Samantha Stosurová
* (2012) Serena Williamsová
* (2013) Serena Williamsová
* (2014) Serena Williamsová
* (2015) Flavia Pennettová
* (2016) Angelique Kerberová
* (2017) Sloane Stephensová
* (2018) Naomi Ósaková
* (2019) Bianca Andreescu
* (2020) Naomi Ósaková
* (2021) Emma Raducanuová
* (2022) Iga Świąteková

 |

| * z
* d
* u
Australian Open: Víťazky ženskej štvorhry v otvorenej ére |
| --- |
| 
* (1969) Margaret Courtová / Judy Tegartová
* (1970) Margaret Courtová / Judy Tegartová
* (1971) Evonne Goolagongová / Margaret Courtová
* (1972) Kerry Harrisová / Helen Gourlayová
* (1973) Margaret Courtová / Virginia Wadeová
* (1974) Evonne Goolagongová / Peggy Michelová
* (1975) Evonne Goolagongová / Peggy Michelová
* (1976) Evonne Goolagongová / Helen Gourlayová
* (1977 (jan.)) Dianne Fromholtzová / Helen Gourlayová
* (1977 (dec.)) Evonne Goolagongová / Helen Gourlayová & Mona Schallauová / Kerry Reidová
* (1978) Betsy Nagelsenová / Renáta Tomanová
* (1979) Judy Connorová / Diane Eversová
* (1980) Martina Navrátilová / Betsy Nagelsenová
* (1981) Kathy Jordanová / Anne Smithová
* (1982) Martina Navrátilová / Pam Shriverová
* (1983) Martina Navrátilová / Pam Shriverová
* (1984) Martina Navrátilová / Pam Shriverová
* (1985) Martina Navrátilová / Pam Shriverová
* (1986) Martina Navrátilová / Pam Shriverová
* (1987) Martina Navrátilová / Pam Shriverová
* (1988) Martina Navrátilová / Pam Shriverová
* (1989) Martina Navrátilová / Pam Shriverová
* (1990) Jana Novotná / Helena Suková
* (1991) Patty Fendicková / Mary Joe Fernándezová
* (1992) Arantxa Sánchezová Vicariová / Helena Suková
* (1993) Gigi Fernándezová / Nataša Zverevová
* (1994) Gigi Fernándezová / Nataša Zverevová
* (1995) Jana Novotná / Arantxa Sánchezová Vicariová
* (1996) Chanda Rubinová / Arantxa Sánchezová Vicariová
* (1997) Martina Hingisová / Nataša Zverevová
* (1998) Martina Hingisová / Mirjana Lučićová
* (1999) Martina Hingisová / Anna Kurnikovová
* (2000) Lisa Raymondová / Rennae Stubbsová
* (2001) Serena Williamsová / Venus Williamsová
* (2002) Martina Hingisová / Anna Kurnikovová
* (2003) Serena Williamsová / Venus Williamsová
* (2004) Virginia Ruanová Pascualová / Paola Suárezová
* (2005) Svetlana Kuznecovová / Alicia Moliková
* (2006) Jen C’ / Čeng Ťie
* (2007) Cara Blacková / Liezel Huberová
* (2008) Aľona Bondarenková / Kateryna Bondarenková
* (2009) Serena Williamsová / Venus Williamsová
* (2009) Serena Williamsová / Venus Williamsová
* (2011) Gisela Dulková / Flavia Pennettová
* (2012) Svetlana Kuznecovová / Vera Zvonarevová
* (2013) Sara Erraniová / Roberta Vinciová
* (2014) Sara Erraniová / Roberta Vinciová
* (2015) Bethanie Matteková-Sandsová / Lucie Šafářová
* (2016) Martina Hingisová / Sania Mirzová

 |

Autoritné údaje: * ISNI: 0000 0003 6145 0497
* LCCN: no2011194666
* VIAF: 220954067
* WorldCat: lccn-no2011194666